CELEX: 32017R1907
Language: sl
Date: 2017-10-18 00:00:00
Title: Izvedbena uredba Komisije (EU) 2017/1907 z dne 18. oktobra 2017 o izdaji dovoljenja za pripravek iz Lactobacillus plantarum (KKP/593/p in KKP/788/p) in Lactobacillus buchneri (KKP/907/p) kot krmni dodatek za govedo in ovce (Besedilo velja za EGP. )

19.10.2017   
               
               
                  SL
               
               
                  Uradni list Evropske unije
               
               
                  L 269/36
               
            IZVEDBENA UREDBA KOMISIJE (EU) 2017/1907
      z dne 18. oktobra 2017
      o izdaji dovoljenja za pripravek iz Lactobacillus plantarum (KKP/593/p in KKP/788/p) in Lactobacillus buchneri (KKP/907/p) kot krmni dodatek za govedo in ovce
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
      ob upoštevanju naslednjega:
      
                  (1)
               
               
                  Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopke za izdajo takega dovoljenja.
               
            
                  (2)
               
               
                  V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za pripravek iz dveh sevov Lactobacillus plantarum (KKP/593/p in KKP/788/p) in iz Lactobacillus buchneri (KKP/907/p). Zahtevku so bili priloženi zahtevani podatki in dokumenti iz člena 7(3) Uredbe (ES) št. 1831/2003.
               
            
                  (3)
               
               
                  Navedeni zahtevek zadeva dovoljenje za pripravek iz Lactobacillus plantarum (KKP/593/p in KKP/788/p) in Lactobacillus buchneri (KKP/907/p) kot krmni dodatek za govedo in ovce ter njegovo uvrstitev v kategorijo dodatkov „tehnološki dodatki“.
               
            
                  (4)
               
               
                  Evropska agencija za varnost hrane (v nadaljnjem besedilu: Agencija) je v mnenju z dne 4. decembra 2013 (2) ugotovila, da pripravek iz Lactobacillus plantarum (KKP/593/p in KKP/788/p) in Lactobacillus buchneri (KKP/907/p) pod predlaganimi pogoji uporabe nima škodljivega vpliva na zdravje živali in ljudi ali na okolje. Agencija je ugotovila tudi, da zadevni pripravek lahko izboljša proizvodnjo silaže iz posamičnih krmil, ki se preprosto, srednje težko ali težko silirajo. Agencija meni, da ni potrebe po posebnih zahtevah glede spremljanja po dajanju na trg. Potrdila je tudi poročilo o analizni metodi krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.
               
            
                  (5)
               
               
                  Ocena pripravka iz Lactobacillus plantarum (KKP/593/p in KKP/788/p) in Lactobacillus buchneri (KKP/907/p) je pokazala, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je opredeljena v Prilogi k tej uredbi.
               
            
                  (6)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Pripravek iz Priloge, ki spada v kategorijo dodatkov „tehnološki dodatki“ in funkcionalno skupino „silirni dodatki“, se dovoli kot dodatek v prehrani živali pod pogoji iz navedene priloge.
      Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 18. oktobra 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 268, 18.10.2003, str. 29.
      
         (2)  EFSA Journal 2014;12(1):3529.
      
         PRILOGA
         
                     Identifikacijska številka dodatka
                  
                  
                     Dodatek
                  
                  
                     Sestava, kemijska formula, opis, analizna metoda
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     CFU dodatka/kg sveže snovi
                  
               
                     
                        Tehnološki dodatki: silirni dodatki
                     
                  
               
                     1k20754
                  
                  
                     
                        Lactobacillus plantarum KKP/593/p
                     
                        Lactobacillus plantarum KKP/788/p
                     
                        Lactobacillus buchneri KKP/907/p
                  
                  
                     
                        Sestava dodatka
                     
                     Pripravek iz Lactobacillus plantarum KKP/593/p, Lactobacillus plantarum KKP/788/p in Lactobacillus buchneri KKP/907/p, ki vsebuje najmanj 1 × 109 CFU/g dodatka v razmerju 4:4:1 (Lactobacillus plantarum KKP/593/p: Lactobacillus plantarum KKP/788/p: Lactobacillus buchneri KKP/907/p)
                     
                        Lastnosti aktivne snovi
                     
                     Žive celice Lactobacillus plantarum KKP/593/p, Lactobacillus plantarum KKP/788/p in Lactobacillus buchneri KKP/907p
                     
                        Analizna metoda
                         (1)
                     
                     Metoda štetja pri krmnem dodatku: metoda razmaza na plošči z uporabo agarja MRS (EN 15787)
                     Identifikacija krmnega dodatka: gelska elektroforeza v pulzirajočem polju (PFGE)
                  
                  
                     Govedo
                     Ovce
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 V navodilih za uporabo dodatka in premiksov je treba navesti pogoje skladiščenja.
                              
                           
                                 2.
                              
                              
                                 Najnižja vsebnost dodatka, kadar se ne uporablja v kombinaciji z drugimi mikroorganizmi kot silirnimi dodatki: 1 × 108 CFU/kg sveže snovi.
                              
                           
                                 3.
                              
                              
                                 Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
                              
                           
                  
                     8. november 2027
                  
               
            (1)  Podrobnosti o analiznih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports